armvectores/hy_wikipedia_2023 huggingface dataset:
Սամլիկու

Սամլիկու (էստ․՝ Samliku), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ճարճակիս

Ճարճակիս, պատմական գյուղ Հայաստանի Արագածոտնի մարզի Ալագյազ համայնքում, Փամբակի լեռների լանջին։ Հեռավորությունը մարզկենտրոնից՝ 48 կմ հս-արմ., բարձրությունը ծովի մակերևույթից՝ 2180 մ։ 1978 թվականին անվանվել է Դերեկ։ Դերեկ եզդիերենից թարգմանաբար նշանակում է «աղբյուր»։  Իսկ 2016 թվականին անվանվել Ճարճակիս։


== Բնակչություն ==
Ճարճակիսի ազգաբնակչության փոփոխությունը


== Տնտեսություն ==
Բնակչությունը զբաղվում է անասնապահությամբ և երկրագործությամբ։


== Շինություններ ==
Գյուղում կա V դարի մի ավերակ եկեղեցի։


== Տես նաև ==
Դերեկի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Դեդովկա (գյուղ, Վոլչանսկի շրջան)

Դեդովկա (ուկրաիներեն՝ Дідівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1861 թվականին։
2001 թվականի տվյալներով Դեդովկա գյուղում բնակվում էր 41 մարդ։ Բնակավայրը զբաղեցնում է 0,209 կմ² տարածք։ Բնակչության խտությունը կազմում էր 196,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլեկ

Իլեկ (ղազ.՝ Елек, ռուս.՝ Илек), գետ Ղազախստանում և Ռուսաստանում, Ուրալ գետի ձախ վտակը։ Կազմավորում է Կարագանդա և Ժարիկ գետերի միախառնումից՝ Մուհոջարների արևմտյան լանջերին։ Երկարությունը 623 կմ է։
Իլեկի ափին է Ակտյուբինսկ քաղաքը։


== Ծանոթագրություններ ==
Հայաստա՛ն, իմ սե՛ր

«Հայաստա՛ն, իմ սե՛ր» (անգլ.՝ Armenia, My Love), 2016 թվականին ամերիկա-ռումինացի դերասանուհի, գրող և ռեժիսոր Դիանա Անջելսոնի ֆիլմը, որը ներկայացնում է հայրենիքից կտրված, բռնաբարված, սպանված, վերապրած և հզորացած հայ ժողովրդի պատմությունը։


== Սյուժե ==
Երջանիկ հայ ընտանիքի ճակատագիրը հավերժ փոխվում է Օսմանյան կայսրությունում 1915 թվականին, նրանց գեղեցիկ երազանքները հիշողություններ են դառնում ամերիկահայ նկարչի աչքերում, ով ապրում է՝ նկարելով իր խորտակված մանկությունը։
Նկարիչ Տիգրան Օրբելյանն ականատես է լինում թուրքերի կողմից ծնողների սպանությանը։ Փախչելով ԱՄՆ՝ նա մեծ նկարիչ է դառնում, սակայն ողջ կյանքն ապրում է` մտքում պահելով այդ սարսափելի դեպքերը։


== Դերակատարներ ==
Հասմիկ Օրբելյան՝ Դիանա Անջելսոն
Գրիգոր Օրբելյան՝ Նազո Բրավո
Տիգրան Օրբելյան՝ Արման Նշանյան
Անուշ՝ Շաքե Թուխմանյան
Անահիտ՝ Լյուդմիլա Գրիգորյան
Հարութ Օրբելյան՝ Անատոլ Ռոզմերիցա
երիտասարդ Տիգրան՝ Պետրու Գեորու
Ալի՝ Լեո Զազա
Արմինե՝ Ալինե Արսլանյան
Շաքե՝ Աբբե Ռոուլինս
Նանե՝ Քրիստա Անղելցև
Իզեթ՝ Լուկա Խան
Նազենին Նեգիա՝ Մարիա Ջուլիետա Գեորու
Սոֆյա՝ Ֆիլիո Բինիարոու
Մուստաֆա՝ Ռոջեր Սանդս


== Այլ փաստեր ==
«100 կյանք» հիմնադրամի համանախագահ Ռուբեն Վարդանյանի կողմից Դիանա Անջելսոնը ընտրվել է որպես այն մարդկանցից մեկը, ով յուրահատուկ կերպով է ոգեկոչել Ցեղասպանության հիշատակը։


== Ծանոթագրություններ ==


== Արտաքին հղումներ ==
Պաշտոնական կայք
«Armenia , My Love (2017 ) Full Movie HD - Limited Time Official film» (անգլերեն)։ Վերցված է 2021-09-15
Հյուրջուկ

Հյուրջուկ, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Վանա լճից հարավ-արևելք։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ավտոկլավ

Ավտոկլավ (ավտոկլավ + լատ.՝ clavise - բանալի), ապարատ ֆիզիկա-քիմիական զանազան պրոցեսները մթնոլորտային ճնշումից ավելի բարձր ճնշման տակ կատարելու համար։


== Տեսակներ ==
Ավտոկլավները լինում են՝

պտտվող,
ճոճվող,
հորիզոնակաև,
ուղղաձիգ
և այլն։Պատրաստվում են հերմետացված՝ փակ կամ բացվող կափարիչով անոթի (պողպատե, թուջե, պղնձե և այլն) ձևով, տասնյակ «սմ2-ներից մինչև հարյուրավոր մ3 տարողությամբ՝ նախատեսված մինչև 150 Մն/մ2 (1500 կգ/մ2) ճնշման և մինչև 500 °C ջերմաստիճանի տակ աշխատելու համար։


== Կիրառում ==
Ավտոկլավները կիրառվում են շինանյութերի, պահածոների արտադրության, քիմիական արդյունաբերության, վիրաբուժության մեջ և հիդրոմետալուրգիաում են։


== Արտաքին հղումներ ==
Автоклавы для строительной индустрии
Վիանա դե Սեգա

Վիանա դե Սեգա  (իսպ.՝ Viana de Cega), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 18,00 կմ2։ Բնակչությունը` 1962 մարդ (2010 թվականի տվյալներով)։ Պրովինցիայի վարչական կենտրոնից գտնվում է 15 կմ հեռավորության վրա։


== Ժողովրդագրություն ==


== Արտաքին հղումներ ==
Valladolideko udalerrei buruzko webgunea Valladolideko aldundiaren webgunean. Archived 2010-04-03 at the Wayback Machine.
Դաչնոե (գյուղ, Բախչիսարայի շրջան)

Անվան այլ կիրառումների համար տե՛ս՝ ԴաչնոեԴաչնոե (ուկրաիներեն՝ Дачне, Ղրիմի թաթարերեն՝ Töle), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Տոլե։
2001 թվականի տվյալներով Դաչնոե գյուղում բնակվում էր 200 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրուզինով (Մորոզովի շրջան)

Գրուզինով (ռուս.՝ Грузинов), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Գրուզինովսկի գյուղական համայնքի կազմի մեջ։ 
2010 թ. տվյալներով Բնակչությունը կազմում է 1178 մարդ։
Երևանի Ալեքսանդր Մյասնիկյանի անվան թիվ 66 հիմնական դպրոց

Երևանի Ալեքսանդր Մյասնիկյանի անվան թիվ 66 հիմնական դպրոց, հանրակրթական դպրոց Շենգավիթ վարչական համայնքում։


== Պատմություն ==
Դպրոցը հիմնադրվել է 1950 թվականին որպես տարածքի միակ միջնակարգ (տասնամյա) դպրոց, որտեղ 1950-1951 ուսումնական տարվանից սկսած իրենց ուսանել են մոտակա յոթնամյա դպրոցների (№ 50, 31, 46) շրջանավարտները։ Տնօրեն Իշխան Դարբինյանի օրոք՝ 1956 թվականին, դպրոցն անվանակոչվել է Ալեքսանդր Մյասնիկյանի անունով։


== Տվյալներ ==
Դպրոցը տեղակայված է երեք մասնաշենքերում, որոնք կառուցվել են 1950, 1968, 1975 թվականներին։
Դպրոցի բակում 1959 թվականին տեղադրվել է Ալեքսանդր Մյասնիկյանի կիսանդրին (քանդակագործ՝ Գրիգոր Ահարոնյան, ճարտարապետ՝ Էդուարդ Սարապյան)։


== Շրջանավարտներ ==
Արտավազդ Եղոյան
Ռոզա Սիրունյան
Ռոբերտ Մամուլյան


== Պատկերասրահ ==

		


== Ծանոթագրություններ ==


== Աղբյուրներ ==
Երևանի քաղաքապետարանի ենթակայության դպրոցներ
Ստորին Յուրմենգա

Ստորին Յուրմենգա (ռուս.՝ Нижняя Юрменьга), գետ Ռուսաստանում, հոսում է Վոլոգդայի մարզում և Նյուկսենսկի շրջան ում։ Գետաբերանը տեղակայված է Յուրմենգա գետի ձախ ափին՝ 8 կմ հեռավորության վրա։ Գետի երկարությունը 12 կմ է։ Գետի ակունքը գտնվում է Յուրմենգայի ճահճուտներում, 22 կմ հյուսիս-արևելքում Վոստրոե գյուղում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, ջրատնտեսային տեղամասը՝ Հյուսիսային Դվինա, ենթաավազանը՝ Սուխոնա։ Գետի գետային ավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009470
Հիդրոլոգիական ուսումնասիրությունների կոդը - 103000947
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լոդեյնոպոլսկի շրջան

Լոդեյնոպոլսկի շրջան (ռուս.՝ Лодейнопольский муниципальный район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1927 թվականին։ Վարչական կենտրոնը՝ Լոդեյնոե Պոլե։


== Աշխարհագրություն ==
Շրջանի տարածքի մակերեսը կազմում է 4910,9 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30469 մարդ։ Բնակչության խտությունը կազմում էր 6,2 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տարզի

Տարզի (ֆր.՝ Tarzy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 142 մարդ, բնակչության խտությունը` 14.03 մարդ/կմ²։ Բնակավայրը զբաղեցնում է 10.12 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 105 կմ հյուսիս, Շառլվիլ Մեզիեր քաղաքից 33 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 90 աշխատունակ (15-64 տարեկան) բնակիչ, որոնցից ակտիվ էին 63-ը, իսկ ոչ ակտիվները` 27։ Ակտիվության ցուցանիշը կազմում է 70,0 %։ 63 աշխատունակ մարդկանցից աշխատել է 55 անձ (30 տղամարդ և 25 կին)։ Գործազուրկ են եղել 8 անձ (3 տղամարդ և 5 կին)։ 27 անաշխատունակներից 10-ը եղել են աշակերտներ կամ ուսանողներ, 4-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուպրոտիվնայա Բալկա (գյուղ, Նովի Սանժարիի շրջան)

Սուպրոտիվնայա Բալկա (ուկրաիներեն՝ Супротивна Балка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Սուպրոտիվնայա Բալկա գյուղում բնակվում էր 330 մարդ։ Բնակավայրը զբաղեցնում է 2686 կմ² տարածք։ Բնակչության խտությունը կազմում էր 122,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աուդի գավաթ 2015

Աուդի Գավաթ 2015, 4-րդ ընկերական ֆուտբոլային մրցաշարը, որը կազմակերպվում է «Բավարիայի» և Աուդի կոնցերնի կողմից։ Թիմերը հանդես էին գալիս «Ալիանց Արենայում»։ Մրցաշարին մասնակցել են «Բավարիան», «Ռեալ Մադրիդը», «Միլանը» և «Տոտենհեմը»։ Մրցաշարը անցկացվել է 2015 թվականի օգոստոսի 4-ից 5-ը։


== Մասնակից թիմեր ==
 Բավարիա
 Ռեալ Մադրիդ
 Միլան
 Տոտենհեմ


== Խաղերի արդյունքները ==


== Ռմբարկուներ ==


=== 2 գոլ ===
Ռոբերտ Լևանդովսկի


=== 1 գոլ ===
Գարեթ Բեյլ
Բերնատ
Թոմ Քերոլ
Նասեր Շադլի
Մարիո Գյոթցե
Խամես Ռոդրիգես


== Ծանոթագրություններ ==


== Արտաքին հղումներ ==
Տեղեկություններ մրցաշարի մասին «Բավարիայի» պաշտոնական կայքից
Աբդուլնասիրովո

Աբդուլնասիրովո (ռուս.՝ Абдулнасы́рово, բաշկիրերեն՝ Әбделнасир), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 184 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նորավան (այլ կիրառումներ)

Նորավան, անվանումը կարող է վերաբերել հետևյալ հայկական գյուղերին՝

Նորավան՝ գյուղ Հայաստանի Հանրապետության Արմավիրի մարզում,
Նորավան՝ գյուղ Հայաստանի Հանրապետության Սյունիքի մարզում։
Ալբերտ Բագիյանց

Ալբերտ Ալեքսանդրի Բագիյանց (ուկրաիներեն՝ Альберт Олександрович Багіянц, նոյեմբերի 3, 1934(1934-11-03), Թուրքմենաբադ, Թուրքմենական ԽՍՀ, ԽՍՀՄ - հուլիսի 4, 1995(1995-07-04), Խարկով, Ուկրաինա), խորհրդային հայազգի ուկրաինացի մարզիչ։ Ուկրաինական ԽՍՀ վաստակավոր մարզիչ (1976), ԽՍՀՄ վաստակավոր մարզիչ (1980)։


== Կենսագրություն ==
Ալբերտ Բագիյանցը ծնվել է 1934 թվականի նոյեմբերի 3-ին Թուրքմենական ԽՍՀ Չարջոու քաղաքում։ 1973 թվականին ավարտել է Խարկովի մանկավարժական ինստիտուտը (այժմ՝ Խարկովի Գ. Սկովորոդայի անվան ազգային մանկավարժական համալսարան)։ 1984-1988 թվականներին աշխատել է որպես Ուկրաինայի կանանց հեծանվասպորտի (մայրուղային)  ազգային հավաքականի ավագ մարզիչ, 1988-1995 թվականներին՝ որպես Խարկովի ֆիզիկական կուլտուրայի ինստիտուտի (այժմ՝ Խարկովի ֆիզիկական կուլտուրայի պետական ակադեմիա) հեծանվասպորտի ամբիոնի վարիչ։
Մարզչական կարիերայի ընթացքում նա դաստիարակել է մի շարք ականավոր մարզիկների, այդ թվում՝ իր կնոջը՝ Ալլա Բագիյանցին և Վալերի Մովչանին՝ 1980 թվականին Մոսկվայում կայացած Օլիմպիական խաղերի ոսկե մեդալակիր։
Մահացել է 1995 թվականի հուլիսի 4-ին, Խարկովում։


== Ծանոթագրություններ ==
Հենրիկ Գասպարյանի անվան շախմատի օլիմպիական մարզադպրոց

Հենրիկ Գասպարյանի անվան շախմատի օլիմպիական մարզադպրոց, Հենրիկ Գասպարյանի անվան շախմատի և շաշկու օլիմպիական մանկապատանեկան մարզադպրոց, շախմատի դպրոց Երևանի Կենտրոն վարչական համայնքում։ Հիմնադրվել է 1960 թվականին։


== Պատմություն ==
Հայաստանում պատանի շախմատիստների առաջին շախմատի դպրոցը (այսօր՝ Հենրիկ Գասպարյանի անվան շախմատի և շաշկու օլիմպիական մանկապատանեկան մարզադպրոցը) հիմնադրվել է 1960 թվականին։ Շախմատի դպրոցի ստեղծման նախադրյալներ դարձան Խորհրդային Միության և միջազգային ասպարեզներում հանրահայտ շախմատիստներ Տիգրան Պետրոսյանի և Հենրիկ Կասպարյանի հաջողությունները։ Դպրոցի հիմքի առաջին քարը դրել է Տիգրան Պետրոսյանը։
Խորհրդային Միության ժամանակաշրջանում դպրոցն ունեցել է 36 մասնաճյուղ Հայաստանի բոլոր քաղաքներում և շրջկենտրոններում։ 2000 թվականին դպրոցը միացել է շախմատի մեկ այլ դպրոցի, որը գործում էր 1982 թվականից Հայաստանի սպորտի նախարարության հովանու ներքո։ Միավորված դպրոցը ստացել է Հենրիկ Գասպարյանի անունը։


== Տնօրեններ ==
Դպրոցի առաջին տնօրենն է եղել Լորիս Քալաշյանը, որին հետագայում փոխարինել են Հակոբ Մոկացյանը, Հովիկ Խալիկյանը, Ադոլֆ Դեմիրխանյանը, Արմեն Նիկողոսյանը և Վլադիմիր Հայրապետյանը։


== Դպրոցի սաները ==
Դպրոցի սաներից են եղել Ռաֆայել Վահանյանը, եղբայրներ Կարեն և Լևոն Գրիգորյանները, Արշակ Պետրոսյանը, Սմբատ Լպուտյանը, Արտաշես Մինասյանը, Աշոտ Անաստասյանը, Կարեն Մովսիսյանը, Վլադիմիր Հակոբյանը, Լևոն Արոնյանը, Տիգրան Նալբանդյանը, Կարեն Ասրյանը, Տիգրան Լևոնի Պետրոսյանը, Վարուժան Հակոբյանը, Արման Փաշիկյանը, Զավեն Անդրիասյանը, Ավետիք Գրիգորյանը, Հրանտ Մելքումյանը, Էլինա Դանիելյանը, Լիլիթ Մկրտչյանը, Նելլի Աղինյանը, Լիլիթ Գալոյանը և այլք։


== Դպրոցի մարզիչները ==
Դպրոցի մարզիչ-մանկավարժներ են եղել էտյուդների արքա Հենրիկ Կասպարյանը, շախմատի վարպետներ Օլեգ Դեմենտևը, Ռոբերտ Բունիաթյանը, Ալբերտ Հարությունովը և այլք։
Դպրոցում դասավանդում են Վլադիմիր Հայրապետյանը, Գագիկ Սարգսյանը, Արարատ Սանթրյանը, Աշխեն Սանոյանը, Տիգրան Ա. Պետրոսյանը, Տիգրան Պողոսյանը և այլք։ Դպրոցի գործունեությանն աջակցում է ՀՀ նախագահ, ՀՀ շախմատի ֆեդերացիայի նախագահ Սերժ Սարգսյանը։


== Պատկերասրահ ==

		
		


== Ծանոթագրություններ ==


== Աղբյուրներ ==
Դպրոցի պաշտոնական կայքը Archived 2014-12-24 at the Wayback Machine.
Ղու

Ղու (վրաց.՝ ღუ), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 710 մետր բարձրության վրա։ Շրջկենտրոն Ցագերից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 34 մարդ։


== Ծանոթագրություններ ==
Արաուկիտա

Արաուկիտա (իսպ.՝ Arauquita), քաղաք և մունիցիպալիտետ հյուսիսարևելյան Կոլումբիայում ՝ Արաուկա դեպարտամենտում։


== Պատմություն ==
Բնակավայրը, որից հետո քաղաքը մեծացել է, հիմնադրվել է 1675 թվականին։ Արաուկիտայի քաղաքապետարանը որպես առանձին վարչական միավոր ստեղծվել է 1943 թվականին։


== Աշխարհագրական դիրք ==
Քաղաքը գտնվում է դեպարտամենտի հյուսիսարևմտյան մասում, Վենեսուելայի հետ սահմանին մոտ, Արաուկա գետի աջ ափին, դեպարտամենտի վարչական կենտրոնից մոտ 72 կմ դեպի արևելք։ Բացարձակ բարձրությունը ծովի մակարդակից 252 մետր է։
Արաուկիտայի մունիցիպալիտետը արևմուտքում սահմանակից է Սարավենայի մունիցիպալիտետին, հարավ-արևմուտքում ՝ Ֆորտուլի և Թամեի մունիցիպալիտետներին, հարավ-արևելքում՝ Պուերտո Ռոնդոնի մունիցիպալիտետին, արևելքում ՝ Արաուկայի մունիցիպալիտետիին, հյուսիսում՝ Վենեսուելայի տարածքին։ Քաղաքապետարանի տարածքը 3060 կմ² է։


== Բնակչություն ==
Կոլումբիայի Ազգային վիճակագրության վարչության տվյալների համաձայն, 2015 թվականին քաղաքի և քաղաքապետարանի համատեղ բնակչությունը կազմել է 41 309 մարդ։ Քաղաքապետարանի բնակչության դինամիկան ըստ տարիների.

2005 թվականի մարդահամարի համաձայն տղամարդիկ կազմել ենԱրաուկիտայի բնակչության 49,7% -ը, կանայք ՝ համապատասխանաբար 50.3%: Ռասայականորեն, սպիտակամորթներն ու մետիսները կազմել են քաղաքի բնակչության 95.2% -ը. սևամորթները, մուլատաները՝ 4,8%: Գրագիտության մակարդակը ողջ բնակչության համար կազմել է 80.2%:


== Տնտեսություն ==
Արաուկիտայի տնտեսությունը հիմնված է գյուղատնտեսական արտադրանքի և հանածո ածխաջրածինների արդյունահանման վրա։
Քաղաքային և քաղաքային ձեռնարկությունների ընդհանուր թվի 61.9% -ը առևտրային ձեռնարկություններ են, 30.8% -ը `ծառայություններ մատուցող ձեռնարկություններ, 6.4% -ը` արդյունաբերական ձեռնարկություններ, 0.9% -ը տնտեսության այլ ոլորտների ձեռնարկություններ են։


== Տրանսպորտ ==
Քաղաքով անցնում է № 66 ազգային մայրուղին (իսպ.՝ Ruta Nacional 66): 


== Ծանոթագրություններ ==
Աստանա Արենա

«Աստանա Արենա», մարզադաշտ Ղազախստանի մայրաքաղաք Աստանայում, տեղավորում է մինչև 30 000 հանդիսատես։
Սկզբում, ինչպես և դրա բացման օրը մարզադաշտը անվանվել է Խաջիմուկան ի պատիվ հայտնի ըմբիշի։ Ավելի ուշ մարզադաշտը ստացավ ներկայիս «Աստանա Արենա» անվանումը։

Մարզադաշտը առաջին հերթին նախատեսված է ֆուտբոլի համար, բայց հեշտությամբ կարող է հարմարեցվել այլ սպորտաձևերի, այդ թվում երկրում սիրված՝ ըմբշամարտի, ձյուդոյի և բոքսի համար։
30 000 տեղանոց մարզադաշտը մտածված է, որպես մեծ ճնշման երկաստիճան կառույց, ստորին մասում կա 15 000 տեղ, որը շրջապատում է խաղադաշտը, վերին մասում կա ևս 15 000 տեղ, որն էլ իր հերթին կախված է արևմտյան և արևելյան կողմերի վրա։
Մարզադաշտի շարժական տանիքը ամբողջությամբ բացվում և փակվում է 20 րոպեում։ Մարզադաշտն ունի արհեստական դաշտ, որը հարմարեցված է միջազգային կարգի խաղեր և համերգներ անցկացնելու համար։


== Մարզադաշտի պատմություն ==
Մարզադաշտը բացվել է 2009 թվականի հուլիսի 3-ին։ Մարզադաշտի պատմության մեջ առաջին անգամ այդ օրը հանդիպեցին «Աստանա» և Ղազախստանի երիտասարդական հավաքականը։ Խաղը դատել է մրցավար Պիեռլուիջի Կոլինան, սիմվոլիկ կերպով մրցավարի սուլիչից հետո գնդակին առաջին հարվածը կատարեց Ղազախստանի նախագահ Նուրսուլթան Նազարբաևը։ Ամեն թիմի կազմում բացի հիմնական կազմի ֆուտբոլիստներից խաղադաշտում էին նաև երկուական հրավիրված «աստղեր», երիտասարդական հավաքականի կազմում էին՝ Վրաստանի հավաքականի և իտալական «Միլանի» պաշտպան Կախաբեր Կալաձեն և Ուկրաինայի հավաքականի հարձակվող Անդրեյ Շևչենկոն, իսկ «Աստանայի» կազմում էին հայտնի թուրք ֆուտբոլիստներ Հասան Շաշը և Հական Շուկյուրը։
2009 թվականի հոկետմբերի 14-ին խաղադաշտում առաջին անգամ կայացավ երկու ազգային հավաքականների պաշտոնական հանդիպում 2010 թվականի ֆուտբոլի աշխարհի առաջնության խմբային փուլի շրջանակներում, Ղազախստանի հավաքականը հանդիպեց Խորվաթիայի հավաքականի հետ։ Խաղը ավարտվեց հօգուտ հյուրերի 2:1 հաշվով, որոշիչ գնդակը խփվեց խաղի ավարտին, ավելացվածի ժամանակում։
Խաղադաշտում անց է կացվել Ասիական ձմեռային խաղեր 2011-ի բացման արարողությունը։


== Նկարագրություն ==
Չորս տրիբունա՝ Հյուսիսային, Հարավային, Արևելյան, Արևմտյան։
Տարողություն՝ 30 000 հանդիսատես։
Դաշտի չափսեր՝ 105 х 68:
Ծածկույթ՝ արհեստական։
Նստատեղեր՝ պլասմասե։
VIP՝ օթյակներ։
Մամուլի օթյակ
Ընդարձակ հանդերձարաններ՝ 4:
Մրցավարական սենյակ։
Տեսուչի սենյակ։
120 հոգու համար նախատեսված մամլո ասուլիսի սրահ։
4 սենյակ ԶԼՄ-ների համար նախատեսված 100 մարդու համար։
Տնօրենների սենյակ։
2 ժամանակակից տեսախցիկ։
ՈւԵՖԱ-ի պահանջներին համապատասխան լուսավորություն։
Մարզումների սրահ։


== Ծանոթագրություններ ==


== Արտաքին հղումներ ==
Официальный сайт стадиона Астана Арена
Астана-Арена на football-arena.ru Archived 2014-04-07 at the Wayback Machine.
wikimapia (ռուս.)
Պայի

Պայի, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Շելուդկովո (գյուղ, Վալկիի շրջան)

Շելուդկովո (ուկրաիներեն՝ Шелудькове), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1650 թվականին։
2001 թվականի տվյալներով Շելուդկովո գյուղում բնակվում էր 38 մարդ։ Բնակավայրը զբաղեցնում է 5,3 կմ² տարածք։ Բնակչության խտությունը կազմում էր 7170 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուն Վոժապ

Լուն Վոժապ (ռուս.՝ Лун-Вожпал), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պալյու գետի ձախ ափին 61 կմ հեռավորության վրա։ Գետի երկարությունը կազմում է 84 կմ, ջրհավաք ավազանը՝ 613 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059515
Կոդը ըստ հիդրոլոգիական հետազոտության (ՌԴ) — 103005951
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Հաբել Հանձիթեցի

Հաբել Հանձիթեցի (ֆր.՝ Habel de Handsith, 10-րդ դար), հայ իշխան Բյուզանդիայում, Անձտեացիների իշխանական տոհմից, բյուզանդական զորավար Սահակ Հանձիթեցու հայրը։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 18․
«Տիեզերական պատմութիւն Ստեփաննոս վարդապետի Տարօնեցւոյ», Փարիզ, 1859, Գ․, լգ․ (էջ 252)․
«Histoire universelle. 2e partie, Livre III»,  par Étienne Asolik de Tarôn; traduite de l'arménien et annotée par Frédéric Macler; Paris, 1917, page 146.
Օբոզնովկա (գյուղ, Կրիվոգրադի շրջան)

Անվան այլ կիրառումների համար տե՛ս՝ ՕբոզնովկաՕբոզնովկա (ուկրաիներեն՝ Обознівка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Օբոզնովկա գյուղում բնակվում էր 851 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուգլեգորսկի (Տացինսկի շրջան)

Ուգլեգորսկի (ռուս.՝ Углегорский), ավան Ռուսաստանի Ռոստովի մարզի Տացինսկի շրջանում։ Ուգլերգորսկի գյուղական համայնքի վարչական կենտրոնն է։
2002 թ. տվյալներով բնակչությունը կազմում է 2489 մարդ։
Նոր Մարաղա

Նոր Մարաղա, գյուղ Արցախի Հանրապետության Մարտակերտի շրջանում։ Գտնվում է հանրապետության արևելյան հատվածում։ Մարտակերտ շրջկենտրոնից գտնվում է 17 կմ հեռավորության վրա, իսկ մայրաքաղաք Ստեփանակերտից` 38 կմ հեռավորության վրա։


== Աշխարհագրություն ==
Տարածքը հարթավայրային է, ունի 1291.88 հա տարածք, որից 1103.94 հա գյուղատնտեսական նշանակություն, 77.7 հա անտառային հողեր։ Նոր Մարաղա համայնքի սահմանային գոտով հոսում է Խաչեն գետը։ Համայնքի տարածքում առկա է թվով 1 աղբյուր`«Կամոյի» աղբյուրը։


== Պատմություններ ==
Գյուղը վերաբնակեցվել է 1995 թվականից։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Բնակչություն ==
2015 թվականին Նոր Մարաղա համայնքի բնակչության թվաքանակը կազմում է 529 մարդ, կա 170 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ` դամբարաններ (մ.թ.ա. II-I հազ.):


== Հասարարակական կառույցներ ==
2015 թվականի դրությամբ գործում էր գյուղապետարան, բուժկետ, միջնակարգ դպրոց, որտեղ սովորում էին 70 աշակերտներ։


== Ծանոթագրություններ ==
Աստերոիդների ցանկ (1001-1100)

Աստերոիդների ցանկ (901-1000)  • Աստերոիդների ցանկ  • Աստերոիդների ցանկ (1101-1200)
 Աստերոիդների ցանկ (901-1000)  • Աստերոիդների ցանկ  • Աստերոիդների ցանկ (1101-1200)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Բուքսեյ (Օբի գավառ)

Բուքսեյ (ֆր.՝ Buxeuil), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 139 մարդ, բնակչության խտությունը` 31.38 մարդ/կմ²։ Բնակավայրը զբաղեցնում է 4.43 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 36 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 83 աշխատունակ (15-64 տարեկան) բնակիչ, որոնցից ակտիվ էին 66-ը, իսկ ոչ ակտիվները` 17։ Ակտիվության ցուցանիշը կազմում է 79,5 %։ 66 աշխատունակ մարդկանցից աշխատել է 63 անձ (31 տղամարդ և 32 կին)։ Գործազուրկ են եղել 3 անձ (1 տղամարդ և 2 կին)։ 17 անաշխատունակներից 5-ը եղել են աշակերտներ կամ ուսանողներ, 8-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Պոսադ (գյուղ, Ռոմնիի շրջան)

Անվան այլ կիրառումների համար տե՛ս՝ Պոսադ (այլ կիրառումներ)Պոսադ (ուկրաիներեն՝ Посад), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Պոսադ գյուղում բնակվում էր 401 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալան (Վանի Շատախի գավառ)

Անվան այլ կիրառումների համար տե՛ս՝ Ալան (այլ կիրառումներ)Ալան, գյուղ Արևմտյան Հայաստանում, Վանի վիլայեթի Շատախի գավառակում։ Գտնվում էր Վանա լճի հարավարևմտյան կողմում՝ լճափից 17-18 կմ հեռավորության վրա։ Ալան գյուղախմբի կենտրոնն էր։
XIX դարավերջին ուներ 30 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վո սյուր Օր

Վո սյուր Օր (ֆր.՝ Vaux-sur-Aure), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 316 մարդ, բնակչության խտությունը` 41.58 մարդ/կմ²։ Բնակավայրը զբաղեցնում է 7.60 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 28 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 215 աշխատունակ (15-64 տարեկան)  բնակիչ, որոնցից ակտիվ էին 159-ը, իսկ ոչ ակտիվները` 56։ Ակտիվության ցուցանիշը կազմում է 74,0 %։ 159 աշխատունակ մարդկանցից աշխատել է 142 անձ (72 տղամարդ և 70 կին)։ Գործազուրկ են եղել 17 անձ (11 տղամարդ և 6 կին)։ 56 անաշխատունակներից 20-ը եղել են աշակերտներ կամ ուսանողներ, 30-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուխինովսկի գյուղական խորհուրդ (Կոբելյակսկի շրջան)

Սուխինովսկի գյուղական խորհուրդ  (ուկրաիներեն՝ Сухинівська сільська рада), Ուկրաինայի Պոլտավայի մարզի Կոբելյակսկի շրջանում։
2001 թվականի տվյալներով Սուխինովսկի գյուղական խորհրդում բնակվում էր 806 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կարեն Միքայելյան

Կարեն (Գերասիմ) Սարգսի Միքայելյան (հոկտեմբերի 19, 1883(1883-10-19), Վերին Ագուլիս, Նախիջևանի գավառ, Երևանի նահանգ, Կովկասի փոխարքայություն, Ռուսական կայսրություն - 1942 կամ դեկտեմբերի 3, 1941(1941-12-03)), հայ արձակագիր, թարգմանիչ, ԽՍՀՄ գրողների միության անդամ 1934 թվականից։ Պարբերական մամուլին աշխատակցել է Կ. Հզորյան և Հզորունի ծածկանուններով։


== Կենսագրություն ==
Ծնվել է Վերին Ագուլիս գյուղաքաղաքում։ Սովորել է Թիֆլիսի Ներսիսյան դպրոցում, 1905 թվականից Մոսկվայի համալսարանում (ազատ ունկընդիր), ապա Ենայի համալսարանի փիլիսոփայության ֆակուլտետում։ 1910-1912 թվականներին եղել է Մոսկվայում լույս տեսնող «Գարուն» ամսագրի խմբագրական կազմում։ Հոկտեմբերյան հեղափոխությունից հետո աշխատել է Ազգությունների գործերի ժողովրդական կոմիսարիատի հայկական գործերի կոմիսարիատում։ 1925-1927 թվականներին որպես Հայաստանի Կարմիր խաչի ընկերության և ՀՕԿ-ի պատվիրակության անդամ մեկնել է Եվրոպա և ԱՄՆ։ Մահացել է 1942 թվականին։


== Երկեր ==
Զրկանքի հույզեր (պատմուածքներ եւ պատկերներ), գիրք Ա, Թիֆլիս, 1907, 214 էջ։
Ձմռան երեկոյ, Մոսկուա, 1912, 152 էջ։
Անմահական կայծ, 1924, Մոսկվա
Գյուղական հեռախոս, 1926, Փարիզ
Հայ ժողովրդական հարստություններն արտասահմանում, Մոսկվա, 1928, 72 էջ։
Majestic, Ամերիկյան կարճ պատմվածքներ, 1928, Մոսկվա
Գույների կռիվը, Մոսկվա, 1929, 148 էջ։
Կեցցեն հաղթվածները, Երևան, 1961, 215 էջ։


=== Թարգմանություններ (ռուսերենից) ===
Ուայլդ Օսկար, Եսասեր հսկան, Թիֆլիս, տպարան «Հերմես», 1911, 16 էջ։
Ուայլդ Օսկար, Եսասեր հսկան, Մոսկվա,1920, 16 էջ։
Ուայլդ Օսկար, Հեքիաթներ, Մոսկվա, 1920, 176 էջ։
Երջանիկ պրինցը (հեղինակ՝ Օսկար Ուայլդ), 1920, Մոսկվա
Անձնվեր բարեկամը (հեղինակ՝ Օսկար Ուայլդ), 1920, Մոսկվա
Նշանավոր Ռոկետը (հեղինակ՝ Օսկար Ուայլդ), 1920, Մոսկվա
Սոխակն ու վարդը (հեղինակ՝Օսկար Ուայլդ), 1920, Մոսկվա
Հեքիաթներ (հեղինակ՝ Օսկար Ուայլդ), 1920, Մոսկվա
Պատանի արքան (հեղինակ՝ Օսկար Ուայլդ), 1924, Մոսկվա
Գնացքը փրկող աղջիկը (հեղինակ՝ Կորդելիա), 1924, Մոսկվա
Սկզբում վիրաբույժ, ապա մի քանի նավերի կապիտան Լեմյուել Գուլիվերի ճանապարհորդությունները դեպի աշխարհի այլևայլ երկրներ (հեղինակ՝ Ջոնաթան Սվիֆտ), 1934, Երևան
Սկզբում վիրաբույժ, ապա մի քանի նավերի կապիտան Լեմյուել Գուլիվերի ճանապարհորդությունները դեպի աշխարհի այլևայլ երկրներ (հեղինակ՝ Ջոնաթան Սվիֆտ), 1950, Երևան
Ջոնաթան Սվիֆտ, Սկզբում վիրաբույժ, ապա մի քանի նավերի կապիտան Լեմյուել Գուլիվերի ճանապարհորդությունները դեպի աշխարհի և այլ երկրներ, Երևան, Հայպետհրատ, 1958, 436 էջ։


== Ծանոթագրություններ ==
Դանի Դոբերսոն

Դանի Դոբերսոն (ֆրանս.՝ Dany Dauberson), ֆրանսիացի երգչուհի, դերասանուհի։
Ներկայացրել է Ֆրանսիան առաջին՝ Եվրատեսիլ 1956 երգի մրցույթում «Il Est Là» (Նա այստեղ է) երգով։


== Ծանոթագրություններ ==
Ծովամերձ Սեն

Ծովամերձ Սեն (ֆրանսերեն՝ Seine-Maritime), դեպարտամենտ Ֆրանսիայի հյուսիսում։ 

Ծովամերձ Սեն դեպարտամենտի կարգային թիվն է՝ 76։


== Պատմական տեղեկություններ ==

Ծովամերձ Սենը 
1815 թ. Վաթերլոոյում կոալիցիայի ուժերի հաղթանակից հետո 1815 թ. հուլիսից մինչև 1818 թ. նոյեմբերը օկուպացված է եղել անգլիական զորքերի կողմից։Երկրորդ համաշխարհային պատերազմի ժամանակ դեպարտամենտի տարածքն օկուպացրած է եղել Վերմախտը։


== Աշխարհագրական տվյալներ ==
1800 թ. ձևավորվել են հինգ արոնդիսմենթներ՝ Ռուան, Հավր, Դյեփ, Նյոշաթել և Իվեթո։
Տարածքը 6 278 քառ.կմ է, ունի 745 համայնք։


== Մշակույթ ==
Գյուստավ Ֆլոբերի «Մադամ Բովարի» վեպի գործողությունները կատարվում են Ծովամերձ Սենի Թոսթ (ներկայումս՝ Թոթ) գավառական քաղաքում։


== Տրանսպորտ ==
Փարիզի հետ երկաթուղային կապն ստեղծվել է 1843 թվականին։


== Արտաքին հղումներ ==
Պաշտոնական կայք
Բախուս

Բախուս, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Բնակչություն ==
XX դարի սկզբին ուներ 43 տուն հայ և քուրդ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աթենքի համալսարանի պատմության թանգարան

Աթենքի համալսարանի պատմության թանգարան (հուն․՝ Οικία Κλεάνθη - Σάουμπερτ), Հունաստանի մայրաքաղաքի նորացված թանգարաններից մեկը, որի ցուցադրությունում ցուցադրվում են Աթենքի համալսարանի ձևավորման պատմության առարկաները։


== Տեղադրություն ==
Թանգարանը գտնվում է Աթենքի կենտրոնական մասում Պլակա շրջանում, Tholou փողոց (Θόλου), 5։


== Պատմություն ==
Կառույցը, որտեղ գտնվում է թանգարանը, գոյություն ուներ դեռևս Օսմանյան ժամանակաշրջանում, սակայն այն զգալիորեն վերակառուցվել է 1831-1833 թվականներին Ստամաթիս Կլանտիսի և Էդվարդ Սկաբերտի կողմից։
1837 թվականից 1841 թվականը թանգարանը տեղակայվեց նորաստեղծ Աթենքի համալսարանում։ 1861 թվականին Ստամաթիս Կլանտիսը շենքը որպես մասնավոր սեփականություն վաճառել է և մինչև 1862 թվականը շենքը տարբեր կազմակերպություններին է պատկանել։
1945 թվականին առանձնատունը ճանաչվել է որպես ճարտարապետական հուշարձան, իսկ 1959 թվականից համալսարանի ղեկավարությունը սկսեց շենքին վերադարձնել իր իրավասությանը։
1987 թվականի մայիսին Մահալիս Ստաֆոպուլոսի ղեկավարությամբ, Աթենքի բարձրագույն ուսումնական հաստատության 150-ամյակի կապակցությամբ հիմնադրվեց համալսարանի պատմության թանգարանը։


== Հավաքածու ==
Թանգարանի հավաքածուում կան մի շարք հազվագյուտ բուհական հրատարակություններ, ձեռագրեր, փաստաթղթեր, ռեկտորների և պրոֆեսորների դիմանկարներ, դիպլոմների նմուշներ, գիտական գործիքներ, լուսանկարներ և մեդալներ։
Ցուցահանդեսը գտնվում է շենքի առաջին և երկրորդ հարկերում և ներկայացնում է առաջին բուհական ֆակուլտետների զարգացման թեմատիկ լուսաբանումը․ բժշկության, իրավունքի, փիլիսոփայության և աստվածաբանության դպրոցները։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-07-21 at the Wayback Machine. (անգլերեն) (հուն.)
Anthaxia helvetica

Anthaxia helvetica (լատ․), ոսկեբզեզներ տեսակ։ Հասուն միջատի մարմնի երկարությունը 5–8 մմ։ Մարմինը վերևից բաց բրոնզագույն, ներքևից բրոնզե–կանաչ։ Ճակատային մասում մազիկները սև են։ Բազմանում են փշատերևների, հիմնականում եղևնիների և խեժափիճիի վրա։


== Ծանոթագրություններ ==
Դորոնիկում Բալանզայի

Դորոնիկում Բալանզայի (լատ.՝ Doronicum balansae), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
60-100 սմ բարձրությամբ բազմամյա բույս է։ Արմատամերձ տերևները սրտաձև–ձվաձև են և երկար կոթուններով։ Ծաղկակիրները վերին մասում ունեն գեղձային թավոտություն։ Զամբյուղները գտնվում են վահանիկանման ծաղկաբույլերում։ Եզրի ծաղիկները միաշարք են, լեզվակավոր, իգական և դեղին։ Միջին ծաղիկները խողովակաձև են և երկսեռ։


== Տարածվածություն ==
Աճում է Վերին Ախուրյանի (Օկսյուզ և Աղբաբա լեռնագագաթներ, Ջավախեթի լեռնաշղթա) և Զանգեզուրի (Տաշտունի լեռնանցք) ֆլորիստիկական շրջաններում։ Աճում է նաև Հյուսիսարևելյան Անատոլիայում։


== Էկոլոգիա ==
Աճում է վերին լեռնային և ենթալպյան գոտիներում՝ ծովի մակարդակից 1800–2500 մ բարձրությունների վրա, ինչպես նաև մարգագետիններում։ Ծաղկում է հունիս ամսին, պտղաբերում՝ հուլիսին։


== Պահպանություն ==
Վտանգված տեսակ է։ Հայկական բարձրավանդակի էնդեմիկ բույս է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Գերարածեցման արդյունքում և աճելավայրերի պայմանների փոփոխության պատճառով տեսակին սպառնում է տարածման և բնակության շրջանների կրճատման վտանգ։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES–ի և Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը պահպանվում է «Արփի լիճ» ազգային պարկի տարածքում։


== Ծանոթագրություններ ==
Վանգ Ֆեյ Ֆեյ

Վանգ Ֆեյ Ֆեյ (չինարեն՝ 王霏霏, անգլ.՝ Wáng Fēifēi, ապրիլի 27, 1987(1987-04-27), Հայկոու, Չինաստան), չինացի երգչուհի, դերասանուհի, հաղորդավարուհի, մոդել, ավելի հայտնի է Ֆեյ բեմական անունով։ Համարվում է Miss A աղջիկների խմբի անդամ։


== Կենսագրություն ==
Ֆեյը ծնվել է 1987 թվականի ապրիլի 27-ին Հայկոյում, Հայնան, Չինաստան։ Նա ընդունվել է Սեուլի արվեստի համալսարան Ջիյի հետ միասին։ Չինաստանում Ֆեյը հայտնվել է «Zhejiang TV („浙江电视台“)» հեռուստաալիքում, «The More She Dances the Prettier She Is» («越跳越美丽»)" հաղորդման ընթացքում։ Նա եղել է ծրագրային Wonder Girls 'SISTAR' խմբի նախկին անդամ, բայց ի վերջո, դարձել է հարավկորեական Miss A աղջիկների խմբի անդամ այն բանից հետո, երբ Wonder Girls խմբի ծրագրի չինական տարբերակի նկարահանումները չեղյալ հայտարարվեցին, վերախատրաստվողների փոփոխության պատճառով։ 2010 թվականին Ֆեյը, ինչպես նաև Miss A խմբի մյուս անդամները, դարձան գովազդային մոդելներ Samsung Anycall China-յի համար։


== Կարիերա ==
2010 թվականի հուլիսին Ֆեյը առաջնաելույթ է ունեցել որպես Miss A խմբի անդամ։ Բացի խմբային գործունեությունից, նրանք մասնակցել են նաև ժամանցային հեռուստահաղորդումների նկարահանումների, որոնցից է՝ «Variety Blue Chip» (2013)։ Նա ավելի հայտնի դարձավ այն բանից հետո, երբ հանդիսատեսը տեսավ նրա ունակությունները խոհանոցում, ինչպես նաև պարերում։
Իր դերասանական կարիերան Ֆեյը սկսել է 2011 թվականին նկարահանվելով «Բարձրագույն երազանք» դորամայում, որը ցուցադրվել է KBS հեռուստաալիքով։
2013 թվականին նա դարձել է թեկնածու «Պարեր աստղերի հետ 3» հաղորդումում իր գործընկերոջ՝ Կիմ Սու Րոյի հետ միասին, ում հետ նա զբաղեցրել է առաջին տեղը, ինչպես նաև ստացելէ քեյ փոփի լավագույի պարուհի տիտղոսը։
2014 թվականի մարտին Ֆեյը մասնակցել է «Եթե դու սիրում ես» չինական հեռուստահաղորդման նկարահանումներին, որտեղ նրա երկրորդ կեսն էր Սանգ Ջի Անը։
2014 թվականին նա ստացել է երկրորդական դեր «Գայթակղություն» դորամայում։ Հետագայում նա կատարել է «One Summer Night» սաունդթրեկը, ձայագրված 2AM խմբի անդամ՝ Ջո Կվոնի հետ միասին։
2015 թվականին հայտարարվել է, որ Ֆեյը կնկարահանվի դորամայում, որի անվանում է «Կարապ», Նամ Կու Րիի և Չո Մին Սոնի հետ միասին։ Նույն թվականին նա ստացել է գլխավոր դեր չինական «Խաղի ընտրություն» ֆիլմում։ 2016 թվականի հուլիսի 21-ին Ֆեյը միանձնյա առաջնաելույթ է կատարել «Fantasy» երգով։


== Սկավառակագրություն ==


=== Սինգլներ ===


=== Սաունդթրեկներ ===


=== Այլ երգեր ===


== Ֆիլմագրություն ==


=== Ֆիլմեր ===


=== Հեռուստասերիալներ ===


=== Հեռուստահաղորդումներ ===


=== Ռադիո հաղորդումներ ===


=== Հյուրընկալած միջոցառումներ ===


=== Երաժշտական տեսահոլովակներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Wang Feifei Twitter-ում
Wang Feifei HanCinema-ում
Բալի համը

Բալի համը (պարսկերեն՝ طعم گیلاس), ռեժիսոր Աբաս Քիառոստամիի 1997 թվականին նկարահանած ֆիլմը։
2016 թվականին ֆիլմը ցուցադրվել է Ոսկե ծիրան կինոփառատոնի «Հարգանքի տուրք» ծրագրի շրջանակներում։


== Սյուժե ==
Պարոն Բադին (Հոմայուն Էրշադի)՝ միջին տարիքի մի մարդ, Թեհրանում վարելով իր մեքենան՝ փնտրում է մեկին, ով կհամաձայնի մեծ գումարի դիմաց իր համար մի գործ անել։ Ընթացքում նա բացահայտում է, որ մտադիր է սպանել իրեն և արդեն փորել է գերեզմանը։ Նրան պետք է մեկը, ով իր մահից հետո մարմինը հողին կհանձնի։ Նա չի քննարկում, թե ինչու է ուզում ինքնասպան լինել։
Սկզբում նա հանդիպում է մի երիտասարդ, ամաչկոտ զինվորի, ով հրաժարվում է անել այդ աշխատանքը և դուրս է փախչում Բադիի մեքենայից։ Այնուհետև նրան է հանդիպում մի սեմինարիստ, ով նույնպես հրաժարվում է, քանի որ կրոնական առարկություններ ունի ինքնասպանության հանդեպ։ Երրորդ անձը, ում Բադին հանդիպում է, մի խրտվիլակագործ է։ Նա պատրաստ է օգնել Բադիին, քանի որ նրան գումար է անհրաժեշտ իր հիվանդ երեխայի համար, բայց նա փորձում է խոսել ու հետ համոզել Բադիին՝ բացահայտելով, որ որոշ ժամանակ առաջ ինքն էլ է ցանկացել ինքնասպան լինել, բայց ընտրել է ապրելու տարբերակը, երբ ճաշակել է բալի համը։ Նա խոստանում է Բադիին հողին հանձնել, եթե առավոտյան նրան մեռած գտնի։
Ֆիլմի վերջում գլխավոր հերոսը խմում է բոլոր դեղահաբերը և գալիս նշանակված վայր և քնում։ Պարզ չէ՝ արդյոք նա մահացել է։ Ֆիլմի վերջին րոպեները փաստագրական են և ցույց են տալիս նկարահանող անձնակազմի և դերասանների աշխատանքը։


== Դերերում ==
Հոմայուն Էրշադի - Բադի
Աբդոլռահման Բաղերի - պարոն Բագերի
Աֆշին Խորշիդ Բախթիարի
Սաֆար Ալի Մորադի - զինվոր
Միր Հոսեյն Նուրի - մեդրեսի ուսանող, սեմինարիստ
Ահմադ Անսարի


== Մրցանակներ ==


== Ծանոթագրություններ ==


== Արտաքին հղումներ ==
«Բալի համը»(անգլ.) ֆիլմը Internet Movie Database կայքում
Բալի համը(անգլ.) ֆիլմը Rotten Tomatoes կայքում
«Բալի համը»(անգլ.) ֆիլմը allmovie կայքում:
Criterion Collection essay by Godfrey Cheshire Archived 2007-09-26 at the Wayback Machine.
Տիտովո (գյուղ, Գագարինսկի շրջան)

Անվան այլ կիրառումների համար տե՛ս՝ ՏիտովոՏիտովո (ռուս.՝ Титово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոսգոսստրախ

Ռոսգոսստրախ (ռուս.՝ Росгосстрах), Ռուսաստանի ամենամեծ ապահովագրական ընկերություններից մեկն է։  
Ռոսգոսստրախը (RGS) ավելի քան 88 տարվա ընկերություն է։ Այն Ռուսաստանյան շուկայի հիմնական ապահովագրական խաղացողն է։ Այն երկրով մեկ սպասարկում է  25 միլիոն անհատ և  250,000 կորպորատիվ հաճախորդների, 3,000 մարզային գրասենյակների և  400 գովազդային կենտրոնների միջոցով։


== Տես նաև ==
Ապահովագրություն


== Ծանոթագրություններ ==


== Արտաքին հղումներ ==
Ռոսգոսստրախի պաշտոնական կայք (ռուսերեն)
ՌՈՍԳՈՍՍՏՐԱԽ ԱՐՄԵՆԻԱ պաշտոնական կայք (հայերեն)
Աստրիդ Տուրս

Աստրիդ Գունիլլա Մարգարետա Տուրս (շվեդերեն՝ Astrid Gunilla Margareta Thors, նոյեմբերի 6, 1957(1957-11-06), Հելսինկի, Ֆինլանդիա), ֆինն քաղաքական գործիչ, Էդուսկունտայի Շվեդիայի ժողովրդական կուսակցության պատգամավոր, Եվրոպայի գործերի նախարար և էմիգրանտների նախարար՝ Վանհանենի և Կիվինիեմիի գրասենյակում, 2013 թվականից՝ Եվրոպայի անվտանգության և համագործակցության կազմակերպության ազգային փոքրամասնությունների գործերի կոմիսար։


== Կենսագրություն ==
Ծնվել է 1957 թվականի նոյեմբերի 6-ին Հելսինկիում՝ Ֆինլանդիայում՝ պրոֆեսոր Կառլ-Էրիկա Տուրսի ընտանիքում։
1996 թվականից մինչև 2004 թվականը եղել է Եվրոպական խորհրդարանի պատգամավոր՝ Ֆինլանդիայից։
2007 թվականի ապրիլի 19-ից մինչև 2010 թվականի հունիսի 22-ը եղել է Եվրոպայի գործերով և էմիգրանտների նախարար՝ Վանհանենի գրասենյակում։
2010 թվականի հունիսի 22-ից մինչև 2011 թվականի հունիսի 22-ը Կիվինիեմիի աշխատասենյակում շարունակել է կատարել նախարարի պարտականությունները։
2013 թվականի հուլիսի 17-ից ընտրվել է Ազգային փոքրամասնությունների հարցերով գերագույն հանձնակատար։ 2013 թվականի հուլիսի 17-ից ընտրվել է Եվրոպայի անվտանգության և համագործակցության կազմակերպության ազգային փոքրամասնությունների գործերի կոմիսար։

2009 թվականին գրել է «Բաց նամակ ընդդեմ Ռուսաստանի քաղաքական ռեպրեսիաների»։


== Ծանոթագրություններ ==


== Արտաքին հղումներ ==
Личная страница Астрид Турс(շվեդ.)(ֆին.)(անգլ.)
Официальная страница на сайте Парламента Финляндии(ֆին.)
Դոնաու-Ռիս

Դոնաու-Ռիս (գերմ.՝ Landkreis Donau-Ries), շրջան Գերմանիայում։ Շրջկենտրոնն է Դոնաուվյորտ քաղաքը։ Զբաղեցնում է 1274,92 կմ2։ Բնակչությունը՝ 131 141 մարդ։ Բնակչության խտությունը՝ 103 մարդ/կմ2։
Շրջանի պաշտոնական կոդը՝ 09 7 79։ Շրջանում 44 համայնք կա։


== Ծանոթագրություններ ==
Լուսիտանիա

Լուսիտանիա (պորտ.՝ Lusitânia, իսպ.՝ Lusitania) կամ Հիսպանիա Լուսիտանիե եղել է Հռոմեական պրովինցիա, որը ընդգրկում էր ներկայիս Պորտուգալիայի ամբողջ տարածքը և ներկայիս Իսպանիայի Էկստրեմադուրա ինքնավար համայնքը և Սալամանկա պրովինցիայի մի փոքր մասը։ 
Մայրաքաղաքը եղել է Էմերիթա Աուգուտան (ներկայիս Մերիդա) և սկզբում եղել է Հռոմեական Հանրապետության  Իսպանիա Ուլտերիոր պրովինցիայի մեջ, որից հետո դարձել է առանձին պրովինցիա Հռոմեական կայսրության ժամանակ։ Հռոմեացիներն առաջին անգամ եկել են այս տարածք մ.թ.ա. 2-րդ դարի կեսերին։ լուսիտանյան ցեղերի դեմ պատերազմը տեղի է ունեցել մ.թ.ա. 155-ից 139 թվականներին։ Պրովինցիան հիմնադրվել է մ.թ.ա. 27 թվականին։


== Անվան ծագում ==
Լուսիտանցիների (ում անունով հռոմեացիները կոչել են պրովինցիան) անվան ծագումը մնում է չբացահայտված։ Որոշ գիտնականներ անվանումը կապում են հռոմեական կիսաստված Լուսուսի հետ, մինչդեռ վաղ ժամանակակից գիտնականները համարում են, որ Լուս տերմինը գալիս է կետլական Լուգուս աստվածի անունից, իսկ *տան- վերջածանցը հնարավոր է նշանակի «ցեղ»։ Մյուսները կարծում են, որ անվանումը եկել է Լուսիս տերիմինից, որն օգտագործել են հին ժողովուրները մ.թ.ա. 4-րդ դարում և տան վերջածանցից, որը կարող է նշանակել տարածաշրջան կամ ջրերի երկիր։


== Ծանոթագրություններ ==
Յուրի Փոթսման

Յուրի Փոթսման (հուլիսի 1, 1994(1994-07-01), Ռաիկյուլա, Ռապլամաա, Էստոնիա), էստոնացի երգիչ։ Ներկայացրել է Էստոնիան «Եվրատեսիլ 2016 երգի մրցույթում»` երգելով «Play» ստեղծագործությունը։ Պայմանագիր է կնքել «Universal Music Baltics»-ի հետ։


== Գործունեություն ==
2015 թվականի փետրվարին Յուրին մասնակցել է «Էստոնական սուպերսթար» (էստ․՝ Eesti otsib superstaari) նախագծի վեցերորդ եթերաշրջանին, որը հեռարձակվել է էստոնական TV3 հեռուստաալիքով։ Հաղթել է մրցույթը 2015 թվականի մայիսի 31-ին, երբ նրա դեբյուտային սինգլը՝ «Torm»-ը, թողարկվեց։ Այդ երգով զբաղեցրել է Էստոնիայի հիթ-շքերթի յոթերորդ հորիզոնականը։ 2015 թվականի նոյեմբերի 15-ին թողարկել է իր «Aga Siis» սինգլը, որով զբաղեցրել է առաջին հորիզոնականը Էստոնիայի հիթ-շքերթում։


=== Եվրատեսիլ երգի մրցույթ ===
2016 թվականին Յուրին հայտարարել է Էստոնիայի ազգային ընտրությանը՝ «Eesti Laul 2016»-ին, իր մասնակցության մասին։ Փետրվարի 20-ին տեղի է ունեցել մրցույթի երկրորդ կիսաեզրափակիչը, որտեղ Փոթսմանը ելույթ է ունեցել իր «Play» երգով և անցել եզրափակիչ։ Եզրափակիչը կայացել է 2016 թվականի մարտի 5-ին Էստոնիայի մայրաքաղաք Տալլինում գտնվող Սակու Սուուրհալում։ Եզչափակչում գրավել է առաջին հորիզոնականը. նրա օգտնին քվեարկել էին 32.394 հազար մարդ։
Եվրատեսիլում Յուրին երգում էր առաջին կիսաեզրափակչում։ Յուրին գրանցել է Էստոնիայի վատագույն արդյունքը. Եվրատեսիլում կիսաեզրափակչում գրավել է 18-րդ, իսկ ընդհանուր մրցույթում՝ 42-րդ հորիզոնականը։


== Անձնական կյանք ==
Յուրի Փոթսմանը, ինչպես նաև էստոնացի դպրոցականների մեծ մասը, երգել է դպրոցական երգչախմբում, բայց երբեք մենակատար չի եղել։ Մանկության տարիներին Յուրիի ձայնի տոնն այնքան բարձր է եղել, որ Յուրին ստիպված է եղել երգչախմբում երգել ոչ թե տղաների, այլ աղջիկների հետ։ Ազատ տիրապետում է դանիերենին։ Ազատ ժամանակ սիրում է զբոսնել բնության մեջ, հատկապես էստոնական անտառներում։


== Ծանոթագրություններ ==
Ալեքսանդրյան դպրոց

Ալեքսանդրյան դպրոց, գրականության, փիլիսոփայության, բժշկության և բնական գիտությունների ուսումնասիրությունների ընդհանուր անունը, որը ձևավորվել է Եգիպտոսի Ալեքսանդրիա քաղաքում՝ հելլենական և հռոմեական ժամանակաշրջաններում։ Ալեքսանդրյան դպրոցը գոյություն է ունեցել մ.թ. 3-4-րդ դարերում։ Առավել հայտնի էին նեոպլատոնականություն և ալեքսանդրյան աստվածաբանական դպրոցները։
Դպրոցը կազմավորվել է մ.թ.ա. 3-2-րդ դարերում Եգիպտոսի Ալեքսանդրիա քաղաքում, որն այն ժամանակ հելլենական մշակույթի խոշորագույն կենտրոնն էր։ Հիմնական ուղղությունը բանասիրական-տեքստաբանական էր։ Հիմնադիրն էր Արիստարքոսը (մ.թ.ա. 217-145 թվականներ)։ Բանավիճելով ստոիկյան «անոմալիստների» դեմ՝ ալեքսանդրյան դպրոցի ներկայացուցիչները պաշտպանում էին «համաբանության» տեսությունը։ Զգալի ուշադրություն են դարձրել լեզվի հնչյունաբանությանը։ Մանրամասն հետազոտել են ձևաբանությունը՝ խոսքի մասերը։ Ականավոր ներկայացուցիչներից է Դիոնիսիոս Թրակացին։
Ալեքսանդրիան դպրոցի կազմավորման ժամանակ հունական և արևելյան ազդեցություն կրող կրթական կենտրոն էր, ուներ բավականին ռեսուրսներ։ Հետազոտությունների մեծ մասը հավաքվում էին Ալեքսանդրիայի գրադարանում։ Այս շրջանում ստեղծվել են շատ էպոպեական բանաստեղծություններ, տարբեր աշխատություններ աշխարհագրությունից, պատմությունից, մաթեմատիկայից, աստղագիտությունից և բժշկությունից։
«Ալեքսանդրյան դպրոց» անվանումը օգտագործվում է նաև 1-ին դարից հետո Ալեքսանդրիայում տեղի ունեցած կրոնական և փիլիսոփայական զարգացումները նկարագրելու համար։
Ալեքսանդրիայի դպրոցում կրթություն է ստացել Դավիթ Անհաղթը, որն աշակերտել նշանավոր փիլիսոփա Օլիմպիադորոս Կրտսերին, երկար տարիներ դասավանդել է նրա դպրոցում, Արևմուտքում հռչակվել որպես «անհաղթ» փիլիսոփա։ Ինչպես Ալեքսանդրյան դպրոցի մյուս ներկայացուցիչների, այնպես էլ Դավիթ Անհաղթի փիլիսոփայությունը համադրական բնույթ ունի։


== Ծանոթագրություններ ==
Կանոնական օրենսդրություն

«Կանոնական օրենսդրություն», Դավիթ Ալավկաորդու (Գանձակեցի) խրատական կանոնները՝ գրված 12-րդ դարի սկզբին (մոտավորապես 1130 թվականին)։
Արտացոլել է Արևելյան Հայաստանի, մասնավորապես հայ Աղվանքի ավատատիրական հասարակարգի ներքին կյանքը։ Բաղկացած է եղել նախադրությունից և 97 հոդվածներից։
Կիրակոս Գանձակեցին «Կանոնական օրենսդրությունը» համարել է «գեղեցկահարմար և պիտանցու»։ Հիմնական աղբյուրներն են՝ ավատատիրական սովորութային ու եկեղեցական իրավունքները։Հետապնդել է մշակութա-կրթական նպատակներ, դեմ արտահայտվել այսպես կոչված «անբարոյական բարքերին», առաջարկել առողջապահական միջոցառումներ, դատապարտել սնահավատությունը, հոգևորականների ընչաքաղցությունը, ախտերը, արտամուսնական կապերը, սահմանել կանոնավոր սեռական հարաբերության, ծննդաբերության, անվճար ուսուցման և հասարակական այլ հարաբերությունների կարգավորման նորմեր։
Աշխատությունից մասամբ օգտվել է Մխիթար Գոշը։ Առաջին անգամ լրիվ տեքստը լույս է տեսել 1953 թվականին («էջմիածին», Ա. Գ. Աբրահամյան)։ Հիշյալ հրատարակության և այլ ձեռագրերի հիման վրա 1961 թվականին Բելգիայում, անգլերեն թարգմանությամբ, առաջաբանով և գիտական ցանկով հրատարակել է Չարլզ Դաուսեթը։